OpenLLM-France/wikimedia huggingface dataset:
# Bilis

La bilis, popularment el o la fel, és una substància líquida alcalina groguenca (pH en humans ~7.6-8.6) produïda pel fetge de molts vertebrats. Intervé en els processos de digestió funcionant com a emulsionant dels àcids grassos. La seva secreció és contínua, però no s'expulsa contínuament, sinó que en els períodes interdigestius s'emmagatzema a la vesícula biliar, i s'allibera al duodè després de la ingesta d'aliments. La bilis està formada per sals biliars, proteïnes, colesterol, hormones i enzims.
Té component orgànic i inorgànic (ric en bicarbonat i altres ions). La secreció del primer està controlat principalment per la colecistocinina (CKK) mentre que la secreció del segon per la secretina (antiàcid natural).
El component orgànic està format majoritàriament per àcids biliars, derivats del colesterol. Són molècules anfipàtiques que formen miceles. També contenen fosfolípids i colesterol, que s'acoblen a les miceles gràcies a la presència de fosfatidilcolina (lecitines). Si la concentració de colesterol supera la de fosfatidilcolina es formen cristalls de colesterol que derivaran en càlculs biliars. Per acabar, també contenen pigments biliars (que li atorguen el color grogenc característic de la bilis).

## Referències

* ↑ Per Sareen S. Gropper,Jack L. Smith,James L. Groff. Advanced nutrition and human metabolism

## Vegeu també

* Colèstasi.
* Circulació enterohepàtica.
# Bhadvana

Bhadvana (Bhadwana) fou un petit estat tributari protegit de l'Índia, al districte de Jhalawar a Kathiawar, presidència de Bombai, format només per dos pobles i amb tres tributaris. La vila de Bhadvana està situada avui a la taluka de Lakhtar, del districte de Surendra Nagar a l'estat de Gujarat, al sud-oest d'Ahmedabad.
El tribut era de 108 lliures de les quals 100 es pagaven al govern britànic i 8 al nawab de Junagarh.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Estadi Català

L'Estadi Català va ser un projecte d'estadi olímpic construït a la muntanya de Montjuïc (Barcelona), inaugurat l'any 1921 en el marc del projecte de candidatura dels Jocs Olímpics de Barcelona previstos per a l'any 1924. El projecte, iniciat a la pedrera de la Foixarda, va restar aturat en saber-se que la ciutat que acolliria els Jocs Olímpics d'Estiu de 1924 seria París. El projecte, a més, va quedar descartat per acollir la següent candidatura olímpica de la ciutat, l'any 1936, en favor la construcció de l'actual Estadi Olímpic Lluís Companys.
Actualment l'Estadi Català és un camp esportiu on es practica rugbi i es coneix amb el nom de Camp Municipal de Rugbi La Foixarda.

## Vegeu també

* Barcelona Universitari Club
* Narcís Masferrer i Sala

## Referències

* ↑ Surroca, Joan Manel. L'esport a l'Exposició Internacional de Barcelona 1929. Barcelona: Fundació Barcelona Olímpica, 2012, p. 5.
# Walt Disney Imagineering

Walt Disney Imagineering Research and Development, Inc. popularment anomenat com a "Imagineering" (de l'anglès imagin i engineering, imaginació i enginyeria), és una empresa subsidiària de The Walt Disney Company encarregada de crear, dissenyar i construir els parcs temàtics de The Walt Disney Company, així com les pròpies atraccions, restaurants, hotels i botigues. També dissenya els creuers de Disney Cruise Line i teatres d'arreu del món on s'escenifiquen les obres teatrals de The Walt Disney Company.
L'empresa fou fundada pel mateix Walt Disney, sota el nom de WED Enterprises (de les inicials de Walt Elias Disney) amb la finalitat de dissenyar i construir el parc Disneyland, el 1955 a Anaheim (Califòrnia), i més tard, el Walt Disney World a Orlando (Florida).
Actualment la seu de Walt Disney Imagineering es troba a Glendale (Califòrnia), on treballen els seus treballadors, els "Imagineers", en diversos camps com; il·lustració, arquitectura, enginyeria, escripció i disseny gràfic.

## Referències

* ↑ «Statement of Information: Walt Disney Imagineering Research & Development, Inc.». California Secretary of State. Arxivat de l'original el 2 de maig 2021. [Consulta: 11 abril 2019].
* ↑ «Disney Reveals Plans for $2-Billion Glendale Project». Los Angeles Times, 14-03-2000 [Consulta: 7 octubre 2016].
* ↑ Wright, Alex; Imagineers. The Imagineering Field Guide to Magic Kingdom at Walt Disney World. Nova York: Disney Editions, 2005. ISBN 0786855533.
* ↑ Aberdeen, J. A.. «Disneyland». A: Hollywood Renegades. Cobblestone Entertainment, 2000. ISBN 1-890110-24-8 [Consulta: 5 maig 2015].
* ↑ Peltz, James F. «The Wonderful World of Disney's Other Firm : Entertainment: Walt Disney created a separate company for his family. Retlaw Enterprises is now worth hundreds of millions.». Los Angeles Times, 02-10-1990 [Consulta: 19 juliol 2012].
# Taeromys punicans

Taeromys punicans és una espècie de mamífer rosegador de la família dels múrids. És endèmica de Sulawesi (Indonèsia), on viu a altituds de fins a 2.100 msnm. El seu hàbitat natural són les selves tropicals perennifòlies de plana. Es desconeix si hi ha cap amenaça significativa per a la supervivència d'aquesta espècie. El seu nom específic, punicans, significa 'rogenca' en llatí.

## Referències

* ↑ Kennerley, R.; Clayton E. Taeromys punicans. UICN 2017. Llista Vermella d'espècies amenaçades de la UICN, edició 2017, consultada el 20 març 2018.
* ↑ Entrada «Taeromys» d'Animalia (en anglès).
# Brooklin (Ontario)

Brooklin és un barri de la ciutat canadenca de Whitby ala província d'Ontario, a la zona nord del centre urbà, a l'encreuament de les autopistes d'Ontario 12 i 7. És part de l'àrea metropolitana de Toronto (GTA).

## Referències

* ↑ «Downtown Brooklin» (en anglès). Ajuntament de Whitby, 22-12-2020. [Consulta: 7 desembre 2021].
# Cal Tapiró

Cal Tapiró és un edifici modernista protegit com a bé cultural d'interès local del municipi de Reus (Baix Camp) i inclòs a l'Inventari del Patrimoni Arquitectònic de Catalunya.

## Descripció

És un edifici entre mitgeres de planta baixa i tres pisos, que presenta una entrada amb escala a planta baixa i dues obertures per planta que imiten finestres geminades. La resta de la façana presenta un estucat que imita un aparell de carreus regulars. La decoració apareix concentrada en uns frisos de relleus escultòrics amb motius vegetals i florals, situats al nivell dels dentells dels balcons, que formen les baranes.

## Història

Edifici construït per Francesc Batlle Amprés per a Francesc Tapiró i Baró, germà del pintor Josep Tapiró, que va néixer en aquesta casa.

## Referències

* ↑ «Habitatge al carrer Llovera, 10». Pat.mapa. Generalitat de Catalunya. [Consulta: 27-X-2014].
* ↑ March Barberà, Jordi. "Catàleg de l'arquitectura modernista de Reus" A: Arquitectura modernista a Reus. Reus: Pragma, 2003. Pàg. 146. ISBN 8493315125
# Béla Szilárd

Béla Szilárd (Mezőberény, 20 de gener de 1884 - París, 2 de juny de 1926) va ser un químic i físic hongarès que va treballar amb Marie Curie en la radioactivitat.
El 1914 va proposar millorar l'eficiència dels parallamps posant radi a la seva punta.
Llicenciat en farmàcia el 1904 a la Universitat de Budapest, es va interessar per la radioactivitat i es va convertir en investigador per lliure (amb una beca hongaresa), el 1907, al laboratori de Marie Curie. Va romandre allà fins al 1910. El 1912 va crear Laboratori de Productes Radioactius, una petita empresa que produïa electròmetres. Va passar la Primera Guerra Mundial a Espanya, a la Universitat de Madrid on va romandre fins al 1920 i després va tornar a París.
Va morir el 1926 als 42 anys.

## Referències

* ↑ Palló, Gábor. «Isotope research before Isotopy: George Hevesy's early radioactivity research in the Hungarian context (part 4. - 4. Starting migration: Béla Szilárd». scielo.isciii.es.
* ↑ Roqué, Xavier. «cap. 4 - Displacing radioactivity». A: Instrumentation Between Science, State and Industry (en anglès), p. 59. ISBN 978-0-7923-6736-9.
* ↑ Comptes rendus de l'Académie des Sciences. t. CLVIII, n 9-12; 1914, p. 695-697

## Vegeu també

* Parallamps radioactius
# Bni Drar

Bni Drar (en àrab بني درار, Bnī Drār; en amazic ⴱⵏⵉ ⴷⵔⴰⵔ, Ayt Adrar) és un municipi de la prefectura d'Oujda-Angad, a la regió de L'Oriental, al Marroc. Segons el cens de 2014 tenia una població total de 10.934 persones. Es troba a la frontera entre Algèria i el Marroc, a 20 km d'Oujda i 17 km d'Ahfir. Beni Drar formà part de la confederació Ait Iznassen, tribu rifenya zeneta.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Bni Garfett

Bni Garfett (en àrab بني ڭرفط, Banī Garfaṭ; en amazic ⴱⵏⵉ ⴳⵕⴼⵟ) és una comuna rural de la província de Larraix, a la regió de Tànger-Tetuan-Al Hoceima, al Marroc. Segons el cens de 2014 tenia una població total de 12.994 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Bosquerola blava

La bosquerola blava o bosquerola golanegra blava (Setophaga caerulescens) és una espècie d'ocell de la família dels parúlids (Parulidae) que habita boscos nord-americans, criant a sud-est del Canadà, nord-est dels Estats Units i a la llarga dels Apalatxes fins al nord-oest de Carolina del Sud. Passa l'hivern a les Antilles i Amèrica Central.

## Referències

* ↑ «Bosquerola blava». Cercaterm. TERMCAT, Centre de Terminologia. Rev. 20/01/2023(català)
* ↑ Fitxa de la bosquerola golanegra blava a Birdguides Arxivat 2012-11-08 a Wayback Machine. Rev. 24/12/2012 (anglès)
# Botha's Hill

Botha's Hill és una petita ciutat als afores de Hillcrest, a la província de KwaZulu-Natal, Sud-àfrica. És la porta d'entrada a la Vall dels Mil Turons. El Kearsney College es va traslladar a Botha's Hill el 1939. La vil·la es troba a 37 km al nord-oest de Durban, a la carretera cap a Pietermaritzburg. El seu nom és en honor d'un colon, Philip Rudolph Botha, avi del General Louis Botha (1862-1919), primer Primer Ministre de la Unió de Sud-àfrica. El 12 d'abril de 1988 hi va morir Alan Paton, escriptor sud-africà.

## Referències

* ↑ «Dictionary of Southern African Place Names (Public Domain)» p. 91. Human Science Research Council.
# Callipepla

Callipepla és un gènere d'ocells de la família dels odontofòrids (Odontophoridae). Aquests colins habiten en zones més o menys àrides dels Estats Units i Mèxic.

## Llistat d'espècies

S'han descrit 4 espècies dins aquest gènere:
* Callipepla californica - Colí de Califòrnia.
* Callipepla douglasii - Colí elegant.
* Callipepla gambelii - Colí de Gambel.
* Callipepla squamata - Colí escatós.

## Referències

* ↑ El gènere Callipepla a TAXONOMICON Arxivat 2016-03-03 a Wayback Machine. Rev. 14-07-2010 (anglès)
# Calliphlox

Calliphlox és un gènere d'ocells de la família dels colibrís (Trochilidae) que ha patit recentment una forta reestructuració.

## Taxonomia

Dins aquest gènere s'incloïen quatre espècies:
* colibrí ametista (Calliphlox amethystina).
* colibrí magenta (Calliphlox bryantae) (=Philodice bryantae).
* colibrí de les Bahames (Calliphlox evelynae) (=Nesophlox evelynae).
* colibrí de Mitchell (Calliphlox mitchellii) (=Philodice mitchellii).
Actualment únicament la primera d'elles roman dins aquest gènere, arran treballs recents.

## Referències

* ↑ McGuire, Jimmy A; . Witt, Christopher C.; Remsen Jr, JV; Corl, Ammon; Rabosky, Daniel L «Molecular Phylogenetics and the Diversification of Hummingbirds» (en anglès). Current Biology, 24, 8, 14, pàg. 910/916 [Consulta: 11 octubre 2024].
* ↑ Licona-Vera, Yuyini; Ornelas, Juan Francisco «The conquering of North America: dated phylogenetic and biogeographic inference of migratory behavior in bee hummingbirds». BMC Evol Biol, 17, 126, 5. DOI: https://doi.org/10.1186/s12862-017-0980-5 [Consulta: 11 octubre 2024].
# Callac

Callac (en bretó Kallag) és un municipi francès, situat a la regió de Bretanya, al departament de Costes del Nord. L'any 1999 tenia 2.459 habitants. El consell municipal ha aprovat la carta Ya d'ar brezhoneg.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 3002 | 3043 | 3024 | 2872 | 2592 | 2459 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1981-1983 | Albert Prigent | |
| 1983-1989 | François Le Gall | |
| 1989-2008 | Félix Leyzour | PCF |
| 2008- | Carole Le Jeune | PCF |
# Bradypodion

Bradypodion és un gènere de sauròpsids (rèptils) escatosos de la família Chamaeleonidae, que inclou una sèrie d'espècies de camaleons autòctons del sud-est d'Àfrica.

## Taxonomia

El gènere Bradypodion inclou 17 espècies:
* Bradypodion atromontanum
* Bradypodion caeruleogula
* Bradypodion caffer
* Bradypodion damaranum
* Bradypodion dracomontanum
* Bradypodion gutturale
* Bradypodion kentanicum
* Bradypodion melanocephalum
* Bradypodion nemorale
* Bradypodion ngomeense
* Bradypodion occidentale
* Bradypodion pumilum
* Bradypodion setaroi
* Bradypodion taeniabronchum
* Bradypodion thamnobates
* Bradypodion transvaalense
* Bradypodion ventrale

## Referències

* ↑ The Reptile Database - Bradypodion
# Callionymus marquesensis

Callionymus marquesensis és una espècie de peix de la família dels cal·lionímids i de l'ordre dels cipriniformes que es troba a les Illes Marqueses.

## Referències

* ↑ FishBase (anglès)

## Bibliografia

* Helfman, Gene S.; Collette, Bruce B.; Facey, Douglas E.; Bowen, Brian W. The diversity of fishes: Biology, Evolution, and Ecology (en anglès). Hoboken, NJ: John Wiley & Sons, 2009, p. 720. ISBN 978-14-0512-494-2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Callionymus marleyi

Callionymus marleyi és una espècie de peix de la família dels cal·lionímids i de l'ordre dels cipriniformes que es troba des del sud del Mar Roig fins al Cap de Bona Esperança, el Golf Pèrsic i el sud-oest de l'Índia.

## Referències

* ↑ FishBase (anglès)

## Bibliografia

* Helfman, Gene S.; Collette, Bruce B.; Facey, Douglas E.; Bowen, Brian W. The diversity of fishes: Biology, Evolution, and Ecology (en anglès). Hoboken, NJ: John Wiley & Sons, 2009, p. 720. ISBN 978-14-0512-494-2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Callionymus martinae

Callionymus martinae és una espècie de peix de la família dels cal·lionímids i de l'ordre dels cipriniformes que es troba a Taiwan.

## Referències

* ↑ FishBase (anglès)

## Bibliografia

* Helfman, Gene S.; Collette, Bruce B.; Facey, Douglas E.; Bowen, Brian W. The diversity of fishes: Biology, Evolution, and Ecology (en anglès). Hoboken, NJ: John Wiley & Sons, 2009, p. 720. ISBN 978-14-0512-494-2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Cal·lon

Cal·lon és el nom dels següents personatges:
* Cal·ló d'Egina, escultor de l'antiga Grècia
* Cal·ló d'Elis, escultor de l'antiga Grècia
* Cal·ló d'Epidaure, transexual de l'antiga Grècia
# Buysscheure

Buysscheure (en neerlandès Buisscheure) és un municipi francès, situat a la regió dels Alts de França, al departament del Nord, que forma part de la Westhoek. L'any 2006 tenia 502 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 361 | 407 | 376 | 405 | 419 | 453 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Christian Wullems | |
# Cal Jordana (Cervera)

Cal Jordana és una obra de Cervera (Segarra) protegida com a Bé Cultural d'Interès Local.

## Descripció

Casa entre mitgeres situada al carrer Major, eix vertebrador del nucli antic del municipi. L'edifici es desenvolupa en planta baixa, dos pisos i golfes. L'aparell de pedra de la planta baixa, amb dues obertures d'arc rebaixat, contrasta amb l'arrebossat de la resta de la façana. Les obertures del primer i segon pis -dos a cada un- tenen la llinda plana, mentre la zona de les golfes està definida per dos òculs el·líptics. Les obertures del primer pis, més grans, estan unides per una única balconada, mentre que al segon pis hi ha dos balcons. Una cornisa motllurada sobresurt rematant la part superior de la casa.

## Referències

* ↑ «Cal Jordana». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 maig 2021].
# Can Norat

Can Norat era una obra de Girona inclosa a l'Inventari del Patrimoni Arquitectònic de Catalunya.

## Descripció

Edifici de planta basilical, de planta baixa i primer pis i badius. Coberta amb teulat a dues aigües i carener perpendicular a la façana principal. Edifici de traça renaixentista, de composició simètrica, amb porta solar d'accés, finestres geminades a l'esquerra i de trifori d'arquet lobulats a la dreta, en planta baixa. A nivell de planta s'hi obren tres finestres de llinda planera. La finestra geminada té guardapols recte. Les badius són d'arc rodó i d'obra. Façana remolinada. Als costats s'han afegit obres posteriors, però preponderant l'edifici existent. La façana lateral dreta, sota la coberta, hi ha una obertura modernista.

## Referències

* ↑ «Can Norat». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2016].
# Can Nonell (Tiana)

Can Nonell és una casa de Tiana (Maresme) inclosa a l'Inventari del Patrimoni Arquitectònic de Catalunya.

## Descripció

És un edifici civil amb planta rectangular, format per uns baixos i dos pisos i cobert amb una teulada de dos vessants. Un cos de planta quadrada, situat a la part esquerra de la façana, forma una terrassa a la part superior. El conjunt participa de les característiques generals de moltes de les construccions d'aquest eixample: presenta un jardí que envolta l'edifici i un ampli voladís de la teulada sostingut per mènsules de fusta. Sobre la façana destaca l'esgrafiat d'elements florals situats a la part superior.

## Referències

* ↑ «Can Nonell». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 desembre 2016].
# California Gurls

«California Gurls» (en català: Xiques de Califòrnia) és una cançó de gèneres pop, rock i dance amb influències d'electro, escrita, composta i interpretada per la cantant estatunidenca Katy Perry. És el primer senzill per al seu tercer àlbum d'estudi, titulat Teenage Dream, i compta amb la col·laboració del raper estatunidenc Snoop Dogg i am la producció de Dr. Luke, Max Martin i Benny Blanco.
Va ser escollida com el primer senzill per a l'àlbum fa referències a l'inici de l'estiu. Va ser estrenada a les estacions de ràdio dels Estats Units el 25 de maig del 2010.

## Referències

* ↑ fmqb.com «Aviable for Airplay» (en (anglès)). [Consulta: 5 maig 2010]. Arxivat 2015-07-02 a Wayback Machine. «Còpia arxivada». Arxivat de l'original el 2012-05-25. [Consulta: 5 gener 2011].
# Can Lledó (Bigues)

Can Lledó és una masia al poble de Bigues, al terme municipal de Bigues i Riells, a la comarca catalana del Vallès Oriental. És al sector sud-oest del terme, a prop del límit amb Santa Eulàlia de Ronçana. És a l'esquerra del Torrent Masponç, al sud-est del Turó de la Calcina, al sud de Can Traver i al sud-oest de Can Granada. És una de les masies antigues del terme. Té elements constructius del segle xvii, molt reformats al xviii i posteriorment. Una llinda indica l'any 1757. Està inclosa a l'Inventari del patrimoni cultural i en el Catàleg de masies i cases rurals de Bigues i Riells.

## Referències

* ↑ «Inventari Patrimoni Cultural de Bigues i Riells. Memòria tècnica». Arxivat de l'original el 2010-11-16. [Consulta: 21 febrer 2011].
* ↑ Catàleg de masies i cases rurals

## Enllaços externs

* Can Lledó en el seu entorn, a l'Institut Cartogràfic de Catalunya
# Camps del Traver (Bertí)

Els Camps del Traver, o Camp Gran, és un grup de camps de conreu del terme municipal de Sant Quirze Safaja, a la comarca del Moianès, en territori del poble de Bertí.
Es tracta d'uns camps de conreu situats just a ponent de la masia del Traver, al sud-est de la Putjota Petita i al sud-oest de la Putjota Gran, a migdia de la Baga del Traver i al nord-est de la Solella del Traver.

## Etimologia

Es tracta d'un topònim romànic modern de caràcter descriptiu: expressa exactament el que signifiquen aquestes paraules de forma literal.

## Referències

* ↑ Cingles de Bertí i de Gallifa [Document cartogràfic] : Gallifa, Vall de S. Miquel, Sots Feréstecs, Sot del Bac, Vall de Neu, Castell Cir, Sauva Negra: mapa topográfico excursionista: topografía procedente del mapa nacional del Instituto Geográfico y Catastral, de otros centros y observaciones directas por el equipo técnico de editorial Alpina / cartografía: A. Bescós; cartografía complementaria y res.tecn. X. Coll. Granollers: Editorial Alpina, 1986. ISBN 84-7011-033-0.

## Enllaços externs

* Els Camps del Traver en el seu entorn, a l'Institut Cartogràfic de Catalunya
# Can Moratones

Can Moratones o Cal Moratones és una masia situada al municipi d'Avinyó a la comarca catalana del Bages.

## Referències

* ↑ «Cal Moratones | Mapes de Patrimoni Cultural». [Consulta: 26 gener 2022].
# Can Misses

Can Misses és un estadi situat a Eivissa, on juga els seus partits la Unió Esportiva Eivissa i també el CD Ibiza Islas Pitiusas, i on jugava la Societat Esportiva Eivissa.
Va ser estrenat la temporada 1991/1992, coincidint amb l'ascens a Segona divisió B de l'Eivissa. L'obra va quedar inacabada, amb mitja graderia sense cobrir. El 2008 va ser remodelat de nou: se li va afegir una nova graderia i se li va canviar la vella gespa artificial per un nou, homologat per la FIFA.
Avui dia, deixant de banda les instal·lacions esportives de Son Moix, es tracta de l'estadi més complet destinat a la pràctica del futbol a les Illes Balears, amb capacitat per a 7.500 espectadors.

## Referències

* ↑ Informació i vista aèria de l'estadi a terrenosdejuego.com Arxivat 2009-07-06 a Wayback Machine. (castellà)
* ↑ Informació de l'estadi (alemany)
# Campinense Clube

El Campinense Clube és un club de futbol brasiler de la ciutat de Campina Grande a l'estat de Paraíba.

## Història

El club va ser fundat el 12 d'abril de 1915 com un club de dansa per Elias Montenegro, Dino Belo, Antônio Lima i alguns d'altres. La seu del club era al Colégio Campinense. José Câmara en fou el primer president.
L'any 1960, el Campinense guanyà el seu primer campionat estatal, el primer de sis consecutius. El 1972, el club fou derrotat pel Sampaio Corrêa al Campionat Brasiler de segona categoria (Série B). L'any 1975 participà en el Campionat Brasiler de Série A per primer cop, acabant en darrera posició. Hi tornà a participar els anys 1978, 1979, i 1981.

## Palmarès

* Campionat paraibano (18): 1960, 1961, 1962, 1963, 1964, 1965, 1967, 1971, 1972, 1973, 1974, 1975, 1979, 1980, 1991, 1993, 2004, 2008

## Referències

* ↑ (portuguès) «História». Treze Futebol Clube. Arxivat de l'original el 2011-07-06. [Consulta: 19 maig 2008].
* ↑ «Paraíba State League - List of Champions». RSSSF Brasil. Arxivat de l'original el 2007-11-20. [Consulta: 19 maig 2008].
* ↑ «Brazil 1972 Championship - 2nd Level». RSSSF Brasil. Arxivat de l'original el 2007-09-18. [Consulta: 19 maig 2008].
* ↑ «I Copa Brasil - 1975 Brazilian Championship». RSSSF Brasil. Arxivat de l'original el 2008-02-13. [Consulta: 19 maig 2008].
* ↑ (portuguès) «Campinense Clube». Arquivo de Clubes. Arxivat de l'original el 2013-01-17. [Consulta: 19 maig 2008].

## Enllaços externs

* Web oficial del club Arxivat 2011-07-06 a Wayback Machine. (portuguès)